
A Martfűi Úszó és Triatlon Klub 2005 decemberében alakult.
A klub vezetősége fő célként tűzte ki, hogy helyi viszonylatban és a környező településeken megnyerje a gyerekeket és felnőtteket az úszó valamint triatlon sportnak, biztosítva ezzel a rendszeres sportolás lehetőségét. Szeressék meg az úszást és a triatlont! Élvezzék az edzést legyen ép, sikeres és boldog ember belőlük!
2006 évben tagjai lettünk a Magyar Triatlon Szövetségnek és a Megyei Úszó Szövetségnek.
Az eltelt időszakban egyre aktívabban próbáltunk bekapcsolódni a klub tevékenységéhez kapcsolódó spotrendezvények szervezésébe, lebonyolításába. A helyi Általános Iskolával közösen szervezünk duatlon, triatlon, aquatlon, mezei futóversenyeket, valamint a rendszeresen megrendezésre kerülő városi futóversenyt. 
Főbb szempontjai a klub alapításának, működésének: 
I. Martfűn működő sportegyesületek közül az úszó- triatlon klub az egyetlen, ahol a spottevékenység az állóképességi-ciklikus sportágakra -úszás, futás, kerékpározás- épül. Mivel az állóképesség minden sport alapja, ezért a klubunkban versenyzőket a rendszeres edzések alkalmassá teszik arra, hogy a későbbiekben bármely más sportágban is kiemelkedő eredményeket érjenek el, illetve a sport, a sportolás szeretete életük részévé váljon. A klub vezetőségének fő célja, hogy minél több gyereket bevonjunk a klub tevékenységébe, és ezeknek a gyerekeknek olyan feltételeket, sportolási, versenyzési lehetőségeket biztosítsunk, hogy minél tovább képviseljék klubjukat a különböző sportrendezvényeken.
II. Azok a gyerekek, akik részt vettek az elmúlt években úszó, futó, kerékpár, duatlon, triatlon versenyeken bizonyították érdemes a triatlonnal foglalkozni. Az is igaz, mivel három sportágat -úszás, futás, kerékpár-egyesit a triatlon nagyon nehéz művelni. Ez vonatkozik az edzésekre és a versenyekre is.
 Az elmúlt években rendszeresen részt vettünk a klub tevékenységében szereplő sportrendezvényeken.
 Duatlon és triatlon országos bajnokságokon a versenyzőink rendszeresen kiváló eredményeket érnek el-dobogós, pontszerző helyeken végeznek. 
A helyi viszonylatban és a környező városokban rendezett úszó, futó, kerékpár, duatlon, triatlon versenyeken a klubedzéseken rendszeresen részt vevő gyerekek a legeredményesebbek. Bizonyítva azt, hogy nem hiábavaló a befektetett munka.
III. Harmadik helyen említeném, de talán a legfontosabb az ÚSZÁS. Az úszó és triatlon klub Martfűn az egyetlen, aki felvállalja, hogy szervezett formában, egyesületi keretek között, megfelelő szakmai, eszközbeli háttérrel, rendszeresen tart úszásoktatást, edzéseket, és biztosítja a gyerekek részére a versenyeztetést 
IV. A jelenleg hatályban lévő Martfűi Önkormányzat sportkoncepcióját valamint klubunk működését alapul véve, az alábbi közös szempontok találhatóak:
Az önkormányzat a helyi sporttevékenység támogatása során kiemelt feladatának tekinti:
· a lakosság széles tömegeinek bevonását a település sportjába,
· az egészséges életmód fontosságának elismerésére irányuló szemléletformálást,
· az utánpótlás-nevelés támogatását,
· a versenysport támogatását,
· törekedni kell arra, hogy valamennyi alsó tagozatos tanuló biztos úszástudással rendelkezzék.
· a sport támogatási rendszerében az eddiginél nagyobb mértékben kell figyelembe venni az utánpótlás-nevelést, mivel ez lehet a jövő versenysportjának záloga.
A további fejlődésünk szempontjából nagyon fontos, hogy bekerültünk a Magyar Olimpiai Bizottság Sport XXI. Triatlon programjába. Az országos rendszerbe a triatlon sportág 2006 évben került be. Ez a program 6-15 éves korú versenyzők sportágbeli fejlődését támogatja. Ha megfelelünk a program elvárásának négy éven keresztül anyagi támogatásban részesülünk. Ez pedig a triatlonos sportolók létszámának növeléséből áll, valamint az évente elvégzett felmérőkön bizonyítani kell a sportolók fejlődését. 
A klub munkáját bizonyítja, hogy a helyi Általános Iskola legjobb sportolójának választott diákok évek óta a triatlon klub versenyzői közül kerülnek ki.. 
Az úszás, a kerékpározás és a futás, mint alap sportágak a diákokat alkalmassá teszik arra, hogy a későbbiekben bármely más sportágban is kiemelkedő eredményeket érjenek el. A triatlon – a megfelelő intenzitással – szinte az emberi kor végső határáig művelhető. Érdemes belevágni.
Még több infó, képek: www.mutk.hu

Tisztelt Leendő Támogatónk!
Ezúton fordulunk Önhöz, hogy személyi jövedelemadójának 1%-át szíveskedjen, a Martfűi Úszó és Triatlon Klub javára felajánlani.

